Javni projektni natečaj za izbiro strokovno najprimernejše rešitve obeležja Gibanja Rastoča knjiga, Deklica z Rastočo knjigo



Mestna občina Celje v okviru projekta Rastoča knjiga poziva umetnike in umetnice k prijavi na natečaj za izbiro idejne zasnove obeležja Deklica z Rastočo knjigo. Natečaj obsega zasnovo umetniškega dela v javnem prostoru pred bodočim Domom ustvarjalnih skupnosti .

1	OSNOVNE INFORMACIJE

Razpisovalec: Mestna občina Celje 
Rok izvedbe natečaja: 22.10.-23.11. 2026
Tema: Branje in bralna kultura

Namen natečaja: Izdelava idejne zasnove skulpture na določeni lokaciji

2	POGOJI ZA SODELOVANJE:

Sodelujoči: vizualni umetniki, arhitekti, oblikovalci

3	KOMISIJA IN NAGRADNI SKLAD

Prispele predloge bo navedenih kriterijih ocenila komisija v sestavi:

Člani.	 		Samo Seničar, podžupan Mestne občine Celje
Maja Antončič, višja kustosinja
			Marijana Kolenko, predsednica Društva Rastoča knjiga 
Nadomestni član: 	Matija Kovač, župan Mestne občine Celje

Podatki o nagradnem skladu:

1. nagrada 	3000 EUR
2. nagrada 	2000 EUR
3. nagrada 	1000 EUR

Navedeni zneski so v bruto bruto vrednostih, odškodnin za nenagrajena dela naročnik ne bo podelil. V primeru nekakovostnih rešitev si naročnik pridružuje pravico, da nobena rešitev ni izbrana. Denarne nagrade se lahko prerazporedijo ali zmanjšajo.

Število idejnih predlogov 
Posamezni avtor ali skupina avtorjev lahko odda le eno prijavno vlogo, ki lahko vsebuje le 
eno idejno rešitev. 

Pristanek na pogoje natečaja 
Z oddajo predloga natečajniki pristanejo na pogoje, ki so razvidni iz javnega natečaja. Hkrati natečajniki pristanejo tudi na javno predstavitev in publiciranje svojih  natečajnih rešitev. Natečajniki pristajajo, da so v publikacijah poleg rešitev objavljena tudi imena avtorjev. 
Avtor prenese na naročnika materialne avtorske pravice in sicer za časovno neomejeno uporabo za predmetno izvedbo obeležja.




4	MERILA ZA OCENJEVANJE:

Pri ocenjevanju predlogov bo komisija upoštevala naslednje kriterije:

· Ustreznost teme (25 %):

· Umetniška izvirnost (30 %):
· Inovativnost v konceptu in izvedbi.
· Kreativna uporaba materialov in estetska vrednost skulpture.

· Tehnična izvedljivost (25 %):
· Izvedljivost v okviru dane lokacije vključno s posegi v zemeljski plasti
· Odpornost in trajnost materialov 
· Ekonomičnost izvedbe

· Reference in strokovnost avtorja (10 %):
· predhodne realizirane javne skulpture ali vidnejši dosežki s področja avtorjevega področja ustvarjanja
· nagrade in priznanja, ki jih podeljujejo stanovske organizacije (vsaj ena)

· Vpliv na javni prostor (10 %):
· mestotvornost / skladnost z urbanim okoljem 

5	OBVEZNA VSEBINA ODDANIH ELABORATOV  

V mapi velikost A3 morajo biti naslednje vsebine:

· GRAFIČNI DEL  
-idejna zasnova v merilu 1: 50 oziroma v takšnem merilu, da se lahko predstavi na formatu največ A1 zloženo
-prostorski prikaz umeščenosti 
· TEKSTUALNI DEL
-tekstualni opis zasnove s tehničnimi specifikacijami (največ 1000 znakov)
-ocena stroškov izdelave obeležja
· PRILOGE
-kontaktni podatki
-popis predhodnih realizacij ter nagrad za obdobje zadnjih 10 let
-izjava o avtorstvu

5	ROKI 
Rok za oddajo elaboratov je 23.11.2026 do 10.ure. Natečajnih predlogov, oddanih po predpisanem roku, komisija ne bo ocenjevala. 


Dodatne informacije darja.zabukovec@celje.si , 03 42 65 622

